Дума: колкото (ко`лкото)
Дай всичко накуп за думата.
Значение: _относ. мест._ Като +съюз. За въвеждане на подчинено изречение при характеристика на количество или степен на предмети/признаци от главното изречение. _Ям, колкото искам. Колко лева да ти дам. — Дай ми, колкото можеш._\n* _Колкото — толкова._ — В сложни изречения за означаване на взаимносвързани действия, между чиито степени има права или обратна пропорционалност. _Колкото по-бързо, толкова по-добре. Колкото повече му се караш, толкова по-лошо става._\n* _Колкото да/колкото за да._ — За въвеждане на финално изречение, с което се означава ограничена интензивност на действието от главното. _Яде, колкото да не умре от глад. Добре, ще дойда, но колкото да изпием по едно кафе._\n* _Колкото до/колкото за._ — За посочване темата на изказването. _А колкото до мене, аз съм лесен. Колкото за Рашка, знаеш, че винаги е на ниво._\n* _Колкото и да._ — За отстъпка. К_олкото и да бързаш, не можеш го стигна._\n* _Колкото и да е._ — В някаква, но малка степен, в някакво, но в малко количество. _Колкото и да е, но все ще успея да изкарам някой лев._
Грешни форми: колкоту, колкуто, колкуту
Разбита форма: кол-ко-то